En a temporada 1960-61 i habió un nuevo campión, o SL Benfica. Ixe anyo o Real Madrid no podió pasar de primera ronda, ya que fue redotau por o FC Barcelona. Posteriorment, o FC Barcelona plegó a la final d'o Wankdorfstadion de Berna. L'equipo portugués d'o Benfica tornó a ganar o titol, ista vegada en o Estadio Olimpico d'Ámsterdam, a l'anyo siguient redotando a o Real Madrid en a final. O SL Benfica tornó a plegar a la final por tercera vegada, pero cayó redotau debant d'o AC Milan en o Estadio de Wembley de Londres. Totz dos anyos siguients estioron dominaus por unatro equipo italián, o Inter de Milán que redotó en a final a o Real Madrid y a o SL Benfica, en as finals de Viena y Milán respectivament.